ᱵᱷᱟᱣᱱᱟ ᱡᱟᱴ

ᱵᱷᱟᱣᱱᱟ ᱡᱟᱴ (ᱡᱟᱱᱟᱢ ᱑ ᱢᱟᱨᱪ ᱑᱙᱙᱖) ᱫᱚ ᱨᱟᱡᱚᱥᱛᱷᱟᱱ ᱨᱮᱱᱟᱜ ᱢᱤᱫ ᱵᱷᱟᱨᱚᱛᱤᱭᱚ ᱨᱮᱥᱣᱚᱠᱟᱨ ᱠᱟᱱᱟᱭ, ᱡᱟᱦᱟᱸᱭ ᱫᱚ ᱒᱐᱒᱐ ᱥᱟᱢᱟᱨ ᱚᱞᱤᱢᱯᱤᱠᱥ ᱨᱮ ᱴᱳᱠᱤᱭᱳ ᱨᱮ ᱒᱐ ᱠᱤᱞᱳᱢᱤᱴᱚᱨ ᱨᱮᱥ ᱣᱚᱠ ᱨᱮ ᱓᱒ ᱟᱱᱟᱜ ᱯᱳᱡᱤᱥᱚᱱ ᱨᱮᱭ ᱢᱩᱪᱟᱹᱫ ᱞᱮᱫᱟ᱾

ᱮᱛᱚᱦᱚᱵ ᱡᱤᱭᱚᱱ
ᱡᱟᱴ ᱫᱚ ᱓ ᱡᱟᱱᱩᱣᱟᱨᱤ ᱑᱙᱙᱖ ᱨᱮ ᱯᱮᱭᱟ ᱜᱤᱫᱽᱨᱟᱹ ᱨᱮ ᱡᱚᱛᱚ ᱠᱷᱚᱱ ᱦᱩᱰᱤᱧ ᱨᱩᱯ ᱨᱮ ᱠᱤᱥᱟᱹᱬ ᱠᱷᱮᱛ ᱜᱷᱟᱨᱚᱸᱡᱽ ᱨᱮ ᱡᱟᱱᱟᱢ ᱞᱮᱱᱟᱭ᱾ ᱩᱱᱤ ᱫᱚ ᱑᱓ ᱥᱮᱨᱢᱟ ᱩᱢᱮᱨ ᱨᱮ ᱨᱮᱥᱣᱚᱠᱤᱝ ᱮ ᱵᱟᱪᱷᱟᱣ ᱞᱮᱫᱟ, ᱡᱚᱠᱷᱚᱱ ᱟᱡ ᱨᱤᱱ ᱯᱷᱤᱡᱤᱠᱟᱞ ᱮᱰᱩᱠᱮᱥᱚᱱ ᱢᱟᱪᱮᱫ ᱩᱱᱤ ᱦᱚᱱᱚᱛ ᱞᱮᱵᱮᱞ ᱨᱮᱱᱟᱜ ᱮᱛᱷᱞᱮᱴᱤᱠᱥ ᱠᱚᱢᱯᱤᱴᱤᱥᱚᱱ ᱛᱮᱭ ᱤᱫᱤ ᱞᱮᱫᱮᱭᱟ, ᱚᱸᱰᱮ ᱓᱐᱐᱐ ᱢᱤᱴᱚᱨ ᱨᱮᱥ ᱣᱚᱠ ᱨᱮ ᱜᱮ ᱴᱷᱟᱶ ᱠᱚ ᱧᱟᱢᱚᱜ ᱠᱟᱱ ᱛᱟᱦᱮᱸᱱᱟ; ᱩᱱᱤ ᱫᱚ ᱱᱚᱣᱟ ᱤᱵᱷᱮᱱᱴ ᱨᱮ ᱫᱚᱥᱟᱨ ᱴᱷᱟᱶ ᱮ ᱟᱢᱮᱴ ᱞᱮᱫᱟ᱾ ᱛᱟᱭᱚᱢ ᱥᱮᱨᱢᱟ ᱨᱮ, ᱩᱱᱤ ᱫᱚ ᱦᱩᱰᱤᱧ ᱞᱩᱜᱽᱲᱤ ᱨᱮ ᱧᱮᱞ ᱠᱟᱛᱮᱫ ᱟᱹᱛᱩ ᱦᱚᱲ ᱠᱷᱚᱱ ᱵᱟᱧᱪᱟᱣᱜ ᱞᱟᱹᱜᱤᱫ ᱢᱟᱹᱱᱢᱤ ᱵᱷᱩᱨ ᱜᱮ ᱴᱨᱮᱱᱤᱝ ᱮ ᱦᱟᱛᱟᱣ ᱠᱟᱜ ᱛᱟᱦᱮᱸᱱᱟ᱾ ᱪᱮᱫᱟᱜ ᱥᱮ ᱟᱡ ᱨᱤᱱ ᱜᱷᱟᱨᱚᱸᱡᱽ ᱫᱚ ᱠᱟᱹᱣᱰᱤ ᱟᱹᱨᱤ ᱞᱮᱠᱟᱛᱮ ᱠᱚ ᱨᱮᱸᱜᱮᱡ ᱜᱮᱭᱟ, ᱚᱱᱟ ᱞᱟᱹᱜᱤᱫ ᱩᱱᱤ ᱫᱚ ᱠᱚᱞᱮᱡᱽ ᱨᱮ ᱯᱟᱲᱦᱟᱣ ᱟᱨ ᱮᱛᱚᱦᱚᱵ ᱥᱮᱨᱢᱟ ᱨᱮ ᱵᱮᱜᱚᱨ ᱡᱚᱛᱟ ᱛᱮ ᱦᱮᱯᱨᱟᱣ ᱦᱚᱸ ᱵᱟᱹᱜᱤ ᱦᱩᱭ ᱟᱫᱮᱭᱟ᱾

ᱠᱮᱨᱤᱭᱟᱨ
᱒᱐᱑᱔ ᱟᱨ ᱒᱐᱑᱕ ᱛᱟᱞᱟ ᱨᱮ, ᱡᱟᱴ ᱫᱚ ᱡᱳᱱᱟᱞ ᱟᱨ ᱡᱟᱹᱛᱤᱭᱟᱹᱨᱤ ᱡᱩᱱᱤᱭᱚᱨ ᱞᱮᱵᱮᱞ ᱠᱚᱢᱯᱤᱴᱤᱥᱚᱱ ᱨᱮ ᱢᱮᱰᱟᱞ ᱠᱚᱭ ᱡᱤᱛᱠᱟᱹᱨ ᱞᱮᱱᱟ᱾ ᱒᱐᱑᱖ ᱨᱮ, ᱩᱱᱤ ᱫᱚ ᱦᱟᱣᱲᱟ, ᱯᱟᱪᱮ ᱵᱟᱝᱞᱟ ᱨᱮ ᱴᱤᱠᱮᱴ ᱠᱚᱞᱮᱠᱴᱚᱨ ᱞᱮᱠᱟᱛᱮ ᱵᱷᱟᱨᱚᱛᱤᱭᱚ ᱨᱮᱞᱣᱮ ᱥᱟᱶ ᱪᱟᱹᱠᱨᱤ ᱮ ᱧᱟᱢ ᱠᱮᱫᱟ᱾

ᱯᱷᱮᱵᱽᱨᱩᱣᱟᱨᱤ ᱒᱐᱒᱐ ᱨᱮ ᱡᱟᱹᱛᱤᱭᱟᱹᱨᱤ ᱳᱯᱮᱱ ᱪᱟᱢᱯᱤᱭᱟᱱᱥᱤᱯ ᱨᱮ, ᱡᱟᱴ ᱫᱚ ᱑:᱒᱙:᱕᱔ ᱠᱞᱳᱠ ᱠᱟᱛᱮᱫ ᱡᱟᱹᱛᱤᱭᱟᱹᱨᱤ ᱨᱮᱠᱚᱨᱰ ᱮ ᱨᱟᱹᱯᱩᱫ ᱠᱮᱫᱟ ᱟᱨ ᱒᱐᱒᱐ ᱥᱟᱢᱟᱨ ᱚᱞᱤᱢᱯᱤᱠᱥ ᱞᱟᱹᱜᱤᱫ ᱮ ᱠᱣᱟᱞᱤᱯᱷᱟᱭ ᱮᱱᱟ ᱡᱟᱦᱟᱸ ᱨᱮᱱᱟᱜ ᱠᱣᱟᱞᱤᱯᱷᱤᱠᱮᱥᱚᱱ ᱥᱴᱮᱱᱰᱟᱨᱰ ᱫᱚ ᱑:᱓᱑:᱐᱐ ᱛᱟᱦᱮᱸ ᱠᱟᱱᱟ᱾ ᱱᱚᱣᱟ ᱴᱟᱭᱤᱢᱤᱝ ᱫᱚ ᱚᱠᱴᱚᱵᱚᱨ ᱒᱐᱑᱙ ᱨᱮ ᱛᱷᱟᱯᱚᱱ ᱟᱠᱟᱱ ᱟᱡᱟᱜ ᱢᱟᱲᱟᱝ ᱯᱟᱨᱥᱚᱱᱟᱞ ᱵᱮᱥᱴ ᱠᱷᱚᱱ ᱟᱨ ᱒᱐᱑᱙ ᱯᱷᱮᱵᱽᱨᱩᱣᱟᱨᱤ ᱨᱮᱱᱟᱜ ᱡᱟᱹᱛᱤᱭᱟᱹᱨᱤ ᱳᱯᱮᱱ ᱪᱟᱢᱯᱤᱭᱟᱱᱥᱤᱯ ᱴᱟᱭᱤᱢ ᱠᱷᱚᱱ ᱒᱓ ᱢᱤᱱᱤᱴ ᱪᱮᱛᱟᱱ ᱨᱮ ᱟᱹᱰᱤ ᱛᱮᱫ ᱤᱢᱯᱨᱩᱵᱷᱢᱮᱱᱴ ᱛᱟᱦᱮᱸ ᱠᱟᱱᱟ᱾

᱒᱐᱒᱒ ᱠᱚᱢᱚᱱᱣᱮᱞᱛᱷ ᱜᱮᱢᱥ ᱨᱮ, ᱩᱱᱤ ᱫᱚ ᱑᱐᱐᱐᱐ ᱢᱤᱴᱚᱨ ᱨᱮᱥ ᱣᱚᱠ ᱨᱮ ᱟᱡᱟᱜ ᱯᱟᱨᱥᱚᱱᱟᱞ ᱵᱮᱥᱴ ᱮ ᱨᱮᱠᱚᱨᱰ ᱠᱮᱫᱟ ᱟᱨ ᱘ ᱟᱱᱟᱜ ᱴᱷᱟᱶ ᱨᱮᱭ ᱢᱩᱪᱟᱹᱫ ᱠᱮᱫᱟ᱾

ᱡᱟᱴ ᱫᱚ ᱟᱜᱚᱥᱴ ᱒᱐᱒᱓ ᱠᱷᱚᱱ ᱰᱤᱥᱮᱢᱵᱚᱨ ᱒᱐᱒᱔ ᱫᱷᱟᱹᱵᱤᱡ ᱪᱟᱞᱟᱜ ᱞᱟᱹᱜᱤᱫ ᱵᱷᱟᱨᱚᱛᱤᱭᱚ ᱡᱟᱹᱛᱤᱭᱟᱹᱨᱤ ᱮᱱᱴᱤ-ᱰᱳᱯᱤᱝ ᱮᱡᱮᱱᱥᱤ (NADA) ᱦᱚᱛᱮᱛᱮ ᱥᱳᱞᱟ ᱪᱟᱸᱫᱚ ᱨᱮᱱᱟᱜ ᱦᱮᱯᱨᱟᱣ ᱵᱟᱱ ᱡᱟᱨᱤ ᱦᱩᱭ ᱟᱫᱮᱭᱟ ᱦᱟᱞᱚᱛ ᱵᱟᱹᱲᱤᱡ ᱠᱷᱟᱹᱛᱤᱨ ᱮᱱᱴᱤ-ᱰᱳᱯᱤᱝ ᱨᱩᱞ ᱵᱷᱟᱭᱳᱞᱮᱥᱚᱱ ᱥᱟᱹᱜᱟᱹᱭ ᱨᱮ᱾
ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ